**Cun Aşida** (芦田 淳, *Aşida Cun*?, 21 avqust 1930, Concu, Yaponiya imperiyası – 20 oktyabr 2018) – Yaponiya dəb dizayneri. Yaponiya imperator evi üçün dizayn etdiyi geyimlərə görə tanınır. Onun ikinci qızı Tae Aşida da dəb dizayneridir.

Həyatı
------

Cun Aşida 1930-cu ildə Yaponiyanın hakimiyyəti altında olan Koreyada həkim ailəsində doğulmuşdur. O, səkkizuşaqlı ailənin ən kiçik üzvü olmuşdur. Aşida orta təhsilini tamamlamaq üçün Yaponiyada qayıtmış, İkinci dünya müharibəsindən əvvəl ABŞ-dən qayıdan böyük qardaşının və onun həyat yoldaşının geyimlərini gördükdən sonra dəb dizayneri olmaq qərarına gəlmişdir. O, rəssam və dizayner Cuniçi Nakaharanın tələbəsi olmuşdur. 1960-cı ildə Takaşiyama alış-veriş mərkəzində və *"Teijin"* parça şirkətində məsləhətçi dizayner kimi işləməyə başlamışdır. 1963-cü ildə öz brendini yaratmışdır.

Aşida ilk kolleksiyasını 1964-cü ildə Tokioda təqdim etmişdir. Şahzadə Tsuqu üçün dizayn etdiyi kostyum bəyənildiyinə görə 1966-cı ildə Şahzadə Miçikonun eksklüsiv dizayneri təyin edilmiş və on il bu vəzifədə qalmışdır. O, 1993-cü ildə Şahzadə Masakonun toyu üçün axşam geyimi dizayn etmişdir.

1977-ci ildə Paris dəb şousunda Aşidanın kolleksiyası nümayiş etdirilmişdir. 1989-cu ildə Parisdə öz mağazasını açmışdır. 1994-cü Hiroşima şəhərində keçirilmiş Asiya oyunları və 1996-cı ildə Atlanta şəhərində keçirilmiş Olimpiya oyunları zamanı Yaponiya milli komandaları üçün, eləcə də, All Nippon Airways və Imperial Hotel üçün formalar dizayn etmişdir. 2018-ci ildə pnevmoniyadan ölmüşdür.

Mükafatları
-----------

Aşida 1971-ci ildə Dəb Redaktoru Klubu Mükafatı, 1991-ci ildə "Bənövşəyi lent" medalı və 2006-cı ildə "Doğan günəş" ordeni ilə təltif olunmuşdur. O, Fransa, İtaliya, Lüksemburq kimi ölkələrin beynəlxalq mükafatlarına layiq görülmüşdür.

Yazıları
--------

* *"Kuraşi no Esprit"* (1984, "Sankei Shimbun" qəzeti üçün)
* *"Boku va Young Man"* (1986, esselər toplusu)
* *"Asu e no Vaday"* (1997, "Nihon Keizai Shimbun" qəzeti üçün)
* *"Hiqe no Sori Nokoşi"* (1998, esselər toplusu)
* *"Cun Aşida no Bi no Doco"* (2005, "Sankei Shimbun" qəzeti üçün)
* *"Vataşi no Rirekişo"* (2009, "Nihon Keizai Shimbun" qəzeti üçün)
* *"Tomey na Cikan"* (2010, esselər toplusu)
* *"Hito Dori no Sukunay Miçi"* (2011, esselər toplusu)
* *"Hiqe no Sori Nokoşi"* (2013, esselər toplusu)

İstinadlar
----------

1. 1 2  デザイナーの芦田淳さん死去　皇族の服も手がける.
2. 1 2 3 4 5 6 7 8 9  "Jun Ashida, former personal designer for Empress Michiko, dies at age 88". Japan Times (ingiliscə). 23 oktyabr 2018. 23 sentyabr 2022 tarixində arxivləşdirilib. İstifadə tarixi: 23 sentyabr 2022.
3. 1 2 3 4 5 6  "Jun Ashida, who designed clothes for Imperial Family, celebrities, dies at 88". Mainichi (ingiliscə). 23 oktyabr 2018. 23 sentyabr 2022 tarixində arxivləşdirilib. İstifadə tarixi: 23 sentyabr 2022.
4. 1 2  "Jun Ashida, who designed clothes for imperial family, dies at 88". Kyodo News (ingiliscə). 22 oktyabr 2018. 23 sentyabr 2022 tarixində arxivləşdirilib. İstifadə tarixi: 23 sentyabr 2022.
5. 1 2 3 4 5 6 7 8 9 10  "Jun Ashida". Rəsmi saytı (ingiliscə). 23 sentyabr 2022 tarixində arxivləşdirilib. İstifadə tarixi: 23 sentyabr 2022.

Xarici keçidlər
---------------

* Brendinin rəsmi saytı

|  |  |
| --- | --- |
|  Bu şablona bax   Normativ yoxlama | GND: 122355792 · ISNI: 0000 0000 8411 3344 · LCCN: nr94011539 · NDL: 00154531 · VIAF: 114130675 · WorldCat VIAF: 114130675 |